Kota Marudu

Kota Marudu, tidligere Bandau, er et distrikt i Kudat-divisjonen i den malaysiske staten Sabah. Distriktet ligger på nordvestkysten, og har et areal på  kvadratkilometer og et folketall på . Administrasjonssenteret er byen Kota Marudu.

Distriktet strekker seg fra Sørkinahavet, rundt deler av Marudubukta, og sørover mot Crockerfjellene. Gunung Tambuyukon og deler av Kinabalu nasjonalpark ligger i fjellområdet, som utgjør rundt to tredjedeler av distriktet. Resten av distriktet er dal- og kystområder, med utløpet til fem elver i Marudubukta. 

 Historie 
Etter opprettelsen av North Borneo Chartered Company i 1881, ble det etablert en nederlandsk tobakksplantasje i byen Bandau og en britisk gummiplantasje i Langkon. Det ble også bygd en brygge i Bandau for å få fraktet eksportvarene til skip som lå i Marudubukta. 

I 1974 endret byen, og området, navn fra Bandau til Kota Marudu til minne om et tidligere fort som lå i Marudubukta. Det ble brukt av den lokale frihetskjemperen Sharif Osman, som kjempet mot de britiske kolonialistene på 1900-tallet. Kota Marudu-distriktet ble opprettet den 1. januar 1983.Sabah LawNet: Kota Marudu District Council Instrument 1983 (G.N.S. 16 of 1983) . Besøkt 2. oktober 2013. 

 Næringsliv 
Det er en målsetning å gjøre distriktet til et sentrum for jordbruk og økonomisk aktivitet i Nord-Sabah.New Strait Times 18. april 2012: Kota Marudu becoming a haven for agro investors. Besøkt 2. oktober 2013.  Et av Sørøst-Asias største solkraftverk, SMK Langkon, ligger i distriktet. 

Turismen, med satsing også på økoturisme, har fått økende betydning. Av severdigheter regnes fossefallet Sorinsim og en årlig maisfestival.Sabah Tourism Board . Besøkt 2. oktober 2013.  Sharif Osmans fort og gravsted ligger i byen Kota Marudu.

 Byen 
Byen Kota Marudu har  innbyggere, og ligger i bunnen av Marudubukta.Folketellingen for Sabah (2010)   .  

 Referanser 

 Kilder 
 Offisiell hjemmeside for Kota Marudu Member of Parliament: Profile of Kota Marudu 

Kategori:Distrikter i Sabah
Kategori:Byer i Sabah
Kategori:Distrikter etablert i 1983
Kategori:1980-årene i Malaysia